**Χάρτης (Map)**

**Βασική ροή**

1. Ο φοιτητής/χρήστης πατάει στο εικονίδιο ονόματι “Χάρτης” στο κεντρικό μενού της εφαρμογής.
2. Εμφανίζεται διαδραστικός χάρτης του πανεπιστημίου, και αν ο χρήστης έχει ενεργοποιημένη “Τοποθεσία” μπορεί να δει ακριβώς σε ποιο σημείο του πανεπιστημίου βρίσκεται.
3. Ο φοιτητής/χρήστης επιθεωρεί τον χάρτη για όσο χρονικό διάστημα επιθυμεί, και μόλις αποφασίσει να εξέλθει πατάει το βέλος στην πάνω αριστερή άκρη της οθόνης και μεταφέρεται πίσω στο κεντρικό μενού.

**Εναλλακτική ροή 1**

2.α.1. Ο φοιτητής/χρήστης πλοηγείται σε διαφορετικό σημείο του χάρτη “σύροντας” την οθόνη με τα δάχτυλα του, μέχρι να φτάσει στο επιθυμητό σημείο.

2.α.2. Εφόσον χρειάζεται, μπορεί να επιλέξει μεγέθυνση/σμίκρυνση του χάρτη πατώντας στα κουμπιά “+” και “-” αντίστοιχα.

**Εναλλακτική ροή 2**

2.β.1. Ο φοιτητής/χρήστης πατάει πάνω σε κάποιο από τα εμφανιζόμενα “συννεφάκια” που αφορούν τα κτίρια του πανεπιστημίου.

2.β.2. Εμφανίζονται πληροφορίες για το κτίριο/τμήμα που επέλεξε, καθώς και δυνατότητα να μεταφερθεί στον αντίστοιχο ιστότοπο (εφόσον υπάρχει).

2.β.3. Εφόσον επιλέξει να μεταφερθεί στον ιστότοπο μπορεί να περιηγηθεί κανονικά σε αυτόν, και έπειτα να επιστρέψει στο μενού “Χάρτης” της εφαρμογής πατώντας το κουμπί επιστροφής του κινητού όσες φορές χρειαστεί.

**Εναλλακτική ροή 3**

2.γ.1. Ο φοιτητής/χρήστης πατάει το εικονίδιο του μεγεθυντικού φακού και εμφανίζεται κενό πεδίο συμπλήρωσης και προτρεπτικό μήνυμα για την συμπλήρωσή του.

2.γ.2. Ο φοιτητής/χρήστης συμπληρώνει το πεδίο με το όνομα του τμήματος/κτιρίου ή της οδού που αναζητά.

2.γ.3. Αν η αναζήτηση είναι επιτυχής τότε ο χάρτης προβάλλει αυτόματα το ζητούμενο στοιχείο και την θέση του στον χάρτη, αλλιώς τυπώνεται μήνυμα αποτυχημένης αναζήτησης και το πεδίο συμπλήρωσης “καθαρίζεται”.

2.γ.4. Ο χρήστης εξέρχεται από την λειτουργία αναζήτησης πατώντας το βέλος στην πάνω δεξιά γωνία της οθόνης.