Για τους πιθανούς χειριστές έργου:

Ως κύριοι χειριστές του έργου μας έχουν θεωρηθεί οι φοιτητές του Πανεπιστημίου Πατρών, καθώς η εφαρμογή που αναπτύσσουμε έχει ως στόχο την συγκέντρωση χρήσιμων για αυτούς υπηρεσιών του πανεπιστημίου σε μία μοναδική εφαρμογή. Ωστόσο δεν αποκλείεται η χρήση της εφαρμογής και από άλλα μέλη της πανεπιστημιακής κοινότητας, καθώς το μόνο προαπαιτούμενο για την χρήση της είναι η ύπαρξη ιδρυματικού λογαριασμού του πανεπιστημίου για την είσοδο στην εφαρμογή. Μάλιστα σε μελλοντική έκδοση θα μπορούσε να δοθεί δυνατότητα δημιουργίας προσωρινού ή guest λογαριασμού, ώστε η εφαρμογή (ή έστω ορισμένες λειτουργίες της) να είναι διαθέσιμη και σε άτομα που δεν σχετίζονται άμεσα με το πανεπιστήμιο, όπως επισκέπτες, γονείς φοιτητών κοκ.