**Βιβλιοθήκη (Library)**

**Βασική ροή**

1. Ο φοιτητής/χρήστης πατάει στο εικονίδιο ονόματι “Βιβλιοθήκη” στο κεντρικό μενού της εφαρμογής.
2. Μεταφέρεται από το σύστημα στο μενού “Βιβλιοθήκη”, στο οποίο μπορεί να δει το ωράριο και την διεύθυνση της βιβλιοθήκης, καθώς και να διαβάσει γενικές πληροφορίες και ιστορικά στοιχεία για αυτήν.
3. Ο φοιτητής/χρήστης πατάει στο πεδίο με τίτλο “Αναζήτηση συγγραμμάτων” και πληκτρολογεί το επιθυμητό σύγγραμμα στο αντίστοιχο πεδίο συμπλήρωσης.
4. Το σύστημα προβάλλει λίστα συγγραμμάτων, την οποία λαμβάνει από την ιστοσελίδα της Βιβλιοθήκης, με βάση το κριτήριο που επιλέγει ο φοιτητής/χρήστης (με προεπιλεγμένο κριτήριο την σχετικότητα).
5. Ο φοιτητής/χρήστης πατάει πάνω σε όποιο σύγγραμμα επιθυμεί.
6. Το σύστημα ανακτά και εμφανίζει πληροφορίες για αυτό, όπως συγγραφέα, έτος έκδοσης και διαθεσιμότητα στην βιβλιοθήκη.
7. Πραγματοποιείται σχετικός έλεγχος από το σύστημα, και αν διαπιστωθεί πως το συγκεκριμένο σύγγραμμα διατίθεται σε ηλεκτρονική έκδοση, ο χρήστης μπορεί να το λάβει σε μορφή αρχείου pdf πατώντας τον κατάλληλο σύνδεσμο.
8. Μόλις ολοκληρώσει την αναζήτησή του, ο φοιτητής/χρήστης μπορεί να εξέλθει από το εκάστοτε subsection πατώντας το κουμπί επιστροφής του κινητού.

**Εναλλακτική ροή 1**

     2.α.1. Ο φοιτητής/χρήστης επιλέγει το κουμπί “Εμφάνιση στον χάρτη”.

     2.α.2. Το σύστημα εμφανίζει διαδραστικό χάρτη που προβάλλει την τοποθεσία της βιβλιοθήκης.

     2.α.3. Το σύστημα πραγματοποιεί σχετικό έλεγχο, και αν διαπιστωθεί πως ο χρήστης/ φοιτητής έχει ενεργοποιημένη “Τοποθεσία”, τότε προβάλλεται και η τρέχουσα τοποθεσία του.

     2.α.4. Ο φοιτητής/χρήστης περιηγείται στον χάρτη “σύροντάς” τον με το δάχτυλο, και μπορεί να εξέλθει από αυτόν πατώντας το κουμπί επιστροφής του κινητού.

**Εναλλακτική ροή 2**

     2.β.1. Ο φοιτητής/χρήστης επιλέγει το κουμπί “Έκδοση κάρτας”.

     2.β.2. Το σύστημα τον μεταφέρει στον αντίστοιχο ιστότοπο της βιβλιοθήκης του Πανεπιστημίου Πατρών, όπου συμπληρώνει τα απαιτούμενα στοιχεία.

     2.β.3. Αφού ολοκληρώσει την αίτησή του και πατήσει “Υποβολή”, επιστρέφει στο μενού “Βιβλιοθήκη” της εφαρμογής πατώντας το κουμπί επιστροφής του κινητού όσες φορές χρειαστεί.

     2.β.4. Στο εξής, μπορεί να ξαναπατήσει το κουμπί “Έκδοση κάρτας” και το σύστημα να τον μεταφέρει και πάλι στον αντίστοιχο ιστότοπο της βιβλιοθήκης, ώστε να ελέγξει την εξέλιξη της αίτησης που έχει ήδη υποβάλει.

**Εναλλακτική ροή 3**

     2.γ.1. Ο φοιτητής/χρήστης επιλέγει το κουμπί “Ιστορικό δανεισμού”.

     2.γ.2. To σύστημα ανακτά και προβάλλει λίστα με τα συγγράμματα που έχει δανειστεί,

   2.γ.3. Πατώντας πάνω σε ένα σύγγραμμα, το σύστημα επιπλέον προβάλλει πληροφορίες σχετικά με τον συγκεκριμένο δανεισμό, όπως ημερομηνία δανεισμού, αν έχει επιστραφεί ή όχι κοκ.

   2.γ.4. Η επιστροφή στο μενού “Βιβλιοθήκη” γίνεται πατώντας το κουμπί επιστροφής της οθόνης.