**Χάρτης (Map)**

**Βασική ροή**

1. Ο φοιτητής/χρήστης πατάει στο εικονίδιο ονόματι “Χάρτης” στο κεντρικό μενού της εφαρμογής.
2. Το σύστημα του εμφανίζει διαδραστικό χάρτη του πανεπιστημίου.
3. Το σύστημα πραγματοποιεί σχετικό έλεγχο, και αν διαπιστωθεί πως ο χρήστης έχει ενεργοποιημένη “Τοποθεσία”, τότε του εμφανίζει ακριβώς σε ποιο σημείο του πανεπιστημίου βρίσκεται.
4. Ο φοιτητής/χρήστης πλοηγείται σε διαφορετικό σημείο του χάρτη “σύροντας” την οθόνη με τα δάχτυλα του, μέχρι να φτάσει στο επιθυμητό σημείο.
5. Εφόσον επιλέξει μεγέθυνση/σμίκρυνση του χάρτη πατώντας στα αντίστοιχα κουμπιά, το σύστημα μεγεθύνει ή μικραίνει τον χάρτη κατάλληλα.
6. Το σύστημα εμφανίζει “συννεφάκια” για κάθε κτίριο του πανεπιστημίου που συναντάται στον χάρτη.
7. Αν ο φοιτητής/χρήστης  πατήσει σε κάποιο από αυτά, τότε το σύστημα ανακτά πληροφορίες για το κτίριο/τμήμα που επιλέχθηκε από τον αντίστοιχο ιστότοπο, προσφέροντας και δυνατότητα μεταφοράς σε αυτόν (εφόσον υπάρχει).
8. Αν ο φοιτητής/χρήστης επιλέξει να μεταφερθεί στον ιστότοπο μπορεί να περιηγηθεί κανονικά σε αυτόν, και έπειτα να μεταφερθεί από το σύστημα πίσω στο μενού “Χάρτης” της εφαρμογής πατώντας το κουμπί επιστροφής του κινητού όσες φορές χρειαστεί.
9. Ο φοιτητής/χρήστης αλληλεπιδρά με τον χάρτη για όσο χρονικό διάστημα επιθυμεί, και μόλις αποφασίσει να εξέλθει πατάει το κουμπί επιστροφής του κινητού και μεταφέρεται πίσω στο κεντρικό μενού.

**Εναλλακτική ροή 1**

     2.α.1. Ο φοιτητής/χρήστης πατάει το εικονίδιο του μεγεθυντικού φακού και το σύστημα εμφανίζει κενό πεδίο συμπλήρωσης και προτρεπτικό μήνυμα για την συμπλήρωσή του.

     2.α.2. Ο φοιτητής/χρήστης συμπληρώνει το πεδίο με το όνομα του τμήματος/κτιρίου ή της οδού που αναζητά.

     2.α.3. Το σύστημα πραγματοποιεί αναζήτηση με βάση τα δοσμένα στοιχεία.

     2.α.4. Αν η αναζήτηση είναι επιτυχής τότε το σύστημα προβάλλει την θέση του ζητούμενου στοιχείου στον χάρτη, ενώ ταυτόχρονα  ανακτά πληροφορίες για το κτίριο/τμήμα που επιλέχθηκε από τον αντίστοιχο ιστότοπο, προσφέροντας και δυνατότητα μεταφοράς σε αυτόν (εφόσον υπάρχει).

     2.α.5. Αν η αναζήτηση δεν είναι επιτυχής, το σύστημα τυπώνει μήνυμα αποτυχημένης αναζήτησης και  “καθαρίζει”το πεδίο συμπλήρωσης.

     2.α.6. Ο χρήστης εξέρχεται από την λειτουργία αναζήτησης πατώντας το κουμπί επιστροφής του κινητού.