**Αγορά κουπονιών (Buy vouchers)**

**Βασική ροή**

1. Ο φοιτητής/χρήστης πατάει στο αντίστοιχο εικονίδιο του μενού “Εστία”.
2. Το σύστημα εμφανίζει μήνυμα που του ζητά να επιλέξει πόσα κουπόνια επιθυμεί να αγοράσει.
3. Ο φοιτητής/χρήστης πληκτρολογεί το αντίστοιχο νούμερο.
4. Το σύστημα επιβεβαιώνει ότι η είσοδος του φοιτητή/χρήστη είναι έγκυρη και δεν ξεπερνά κάποιο προκαθορισμένο όριο.
5. Το σύστημα υπολογίζει και τυπώνει το συνολικό κόστος, εμφανίζει τους πόντους του φοιτητή/χρήστη και δίνει επιλογή έκπτωσης με εξαργύρωση πόντων.
6. Ο φοιτητής/χρήστης διαλέγει να εξαργυρώσει πόντους για έκπτωση και πληκτρολογεί το επιθυμητό νούμερο.
7. Το σύστημα επιβεβαιώνει ότι η είσοδος του φοιτητή/χρήστη είναι έγκυρη και δεν υπερβαίνει τους πόντους του.
8. Το σύστημα μετατρέπει τους πόντους σε ευρώ, υπολογίζει και τυπώνει το νέο συνολικό κόστος και ζητά επιβεβαίωση για την συνέχεια της πληρωμής.
9. Ο φοιτητής/χρήστης δίνει την ζητούμενη επιβεβαίωση.
10. Το σύστημα ζητά τα στοιχεία της πιστωτικής κάρτας του φοιτητή/χρήστη.
11. Ο φοιτητής/χρήστης συμπληρώνει τα στοιχεία του και πατά το κουμπί πληρωμής.
12. Το σύστημα επιβεβαιώνει ότι τα δοσμένα στοιχεία είναι έγκυρα και το υπόλοιπο του τραπεζικού λογαριασμού του φοιτητή/χρήστη φτάνει για την πληρωμή.
13. Το σύστημα εμφανίζει μήνυμα επιτυχούς πληρωμής, παράγει μοναδικό barcode για κάθε αγορασμένο κουπόνι και αφαιρεί τους εξαργυρωμένους πόντους από τους πόντους του φοιτητή/χρήστη, καθώς και το πληρωτέο ποσό από τον τραπεζικό του λογαριασμό.
14. Ο φοιτητής/χρήστης πατά πάνω στο αρχείο που περιέχει τα κουπόνια του.
15. Το σύστημα πραγματοποιεί λήψη του αρχείου στο κινητό του φοιτητή/χρήστη.

**Εναλλακτική ροή 1**

4.1.1. Η δοσμένη είσοδος δεν είναι έγκυρη ή ξεπερνά το δυνατό όριο.

4.2. Το σύστημα εμφανίζει σχετικό μήνυμα.

4.3. Ο χρήστης επανεισάγει νούμερο, το οποίο είναι αποδεκτό, και η λειτουργία συνεχίζει κανονικά από το βήμα 5.

**Εναλλακτική ροή 2**

6.1. Ο φοιτητής/χρήστης επιλέγει να πληρώσει όλο το ποσό με κάρτα, χωρίς εξαργύρωση πόντων. Η λειτουργία συνεχίζει κανονικά από το βήμα 10.

**Εναλλακτική ροή 3**

7.1.1. Η είσοδος που δόθηκε δεν είναι έγκυρη.

7.1.2. Το σύστημα εμφανίζει σχετικό μήνυμα.

7.1.3. Ο χρήστης επανεισάγει νούμερο, το οποίο είναι αποδεκτό, και η λειτουργία συνεχίζει κανονικά από το βήμα 8.

**Εναλλακτική ροή 4**

7.2.1. Η είσοδος που δόθηκε υπερβαίνει τους πόντους του χρήστη.

7.2.2. Το σύστημα εμφανίζει σχετική προειδοποίηση, και ελέγχει πόσες σχετικές προειδοποιήσεις έχουν δοθεί ήδη στον φοιτητή/χρήστη. Αν ο αριθμός τους είναι μεγαλύτερος από το επιτρεπτό όριο, τότε αφαιρούνται πόντοι από τον λογαριασμό του (ποινή λόγω κακόβουλης ενέργειας).

7.2.3. Το σύστημα εμφανίζει τους πόντους του φοιτητή/χρήστη και του ζητά να επιλέξει νέο αριθμό πόντων.

7.2.4. Ο φοιτητής/χρήστης εισάγει νέο αριθμό πόντων και η λειτουργία συνεχίζει κανονικά από το βήμα 7.

**Εναλλακτική ροή 5**

8.1. Ο φοιτητής/χρήστης αποφασίζει να αλλάξει τον αριθμό πόντων προς εξαργύρωση και συνεπώς δεν δίνει επιβεβαίωση για την πληρωμή.

8.2. Το σύστημα του δίνει δυνατότητα να πληκτρολογήσει νέο αριθμό πόντων, και η λειτουργία συνεχίζει κανονικά από το βήμα 7.

**Εναλλακτική ροή 6**

12.1.1. Κάποιο/κάποια από τα δοσμένα στοιχεία δεν είναι έγκυρα.

12.1.2. Το σύστημα εμφανίζει σχετικό μήνυμα.

12.1.3. Ο φοιτητής/χρήστης επανεισάγει τα στοιχεία του, σωστά αυτήν την φορά, και η λειτουργία συνεχίζει κανονικά από το βήμα 13.

**Εναλλακτική ροή 7**

12.2.1. Το υπόλοιπο του λογαριασμού δεν επαρκεί για την πληρωμή.

12.2.2. Το σύστημα εμφανίζει σχετικό μήνυμα, η πληρωμή ακυρώνεται και ο φοιτητής/ χρήστης μεταφέρεται στο μενού “Εστία”.